CELEX: C2006/261/08
Language: et
Date: 2006-10-28 00:00:00
Title: Kohtuasi C-125/05: Euroopa Kohtu (kolmas koda) 7. septembri 2006.  aasta otsus (Østre Landsret — Taani eelotsusetaotlus) — Vulcan Silkeborg A/S esindajana tegutsev VW-Audi Forhandlerforeningen versus Skandinavisk Motor Co. A/S (Konkurents — Mootorsõidukite turustuskokkulepe — Grupierand — Määrus (EÜ) nr 1475/951 — Artikli 5 lõige 3 — Tarnijapoolne kokkuleppe lõpetamine — Määruse (EÜ) nr 1400/2002 jõustumine — Turustusvõrgu ümberkorraldamise vajadus — Etteteatamistähtaeg — Põhjendused — Tõendamiskoormis)

28.10.2006   
            
            
               ET
            
            
               Euroopa Liidu Teataja
            
            
               C 261/5
            
         Euroopa Kohtu (kolmas koda) 7. septembri 2006. aasta otsus (Østre Landsret — Taani eelotsusetaotlus) — Vulcan Silkeborg A/S esindajana tegutsev VW-Audi Forhandlerforeningen versus Skandinavisk Motor Co. A/S
   (Kohtuasi C-125/05) (1)
   
   (Konkurents - Mootorsõidukite turustuskokkulepe - Grupierand - Määrus (EÜ) nr 1475/951 - Artikli 5 lõige 3 - Tarnijapoolne kokkuleppe lõpetamine - Määruse (EÜ) nr 1400/2002 jõustumine - Turustusvõrgu ümberkorraldamise vajadus - Etteteatamistähtaeg - Põhjendused - Tõendamiskoormis)
   (2006/C 261/08)
   Kohtumenetluse keel: taani
   Eelotsusetaotluse esitanud kohus
   Østre Landsret
   Põhikohtuasja pooled
   
      Hageja: VW-Audi Forhandlerforeningen, kes tegutseb Vulcan Silkeborg A/S esindajana
   
      Kostja: Skandinavisk Motor Co. A/S
   Kohtuasja ese
   Eelotsusetaotlus — Østre Landsret — Komisjoni 28. juuni 1995. aasta määruse nr 123/85/EMÜ asutamislepingu artikli 85 lõike 3 kohaldamise kohta mootorsõidukite turustus- ja teeninduskokkuleppe teatavate liikide suhtes (EÜT L 145, lk 25) artikli 5 lõike 3 tõlgendamine — Tarnija poolt kokkuleppe ülesütlemine vajaduse tõttu korraldada ettevõttevõrgustik tervikuna või olulises osas ümber — Põhjendamise kohustus ja sellise kohustuse ulatus
   Resolutiivosa
   Komisjoni 28. juuni 1995. aasta määruse (EÜ) nr 1475/95 asutamislepingu artikli [81] lõike 3 kohaldamise kohta mootorsõidukite turustamist ja teenindust käsitlevate teatavate kokkuleppeliikide suhtes artikli 5 lõike 3 esimese lõigu esimest taanet tuleb tõlgendada nii, et:
   
               —
            
            
               olukord, “kui see on vajalik terve võrgu või selle olulise osa ümberkorraldamiseks”, eeldab asjaomase tarnija turustusvõrgu märkimisväärset muudatust nii sisuliselt kui geograafiliselt, mis peab olema arvestataval moel õigustatav majandusliku tõhususe kaalutlustega, mis tuginevad tarnija ettevõtte sisestel või välistel objektiivsetel asjaoludel, mis turustusvõrgu kiire ümberkorraldamiseta võivad neid konkurentsitingimusi, milles tarnija tegutseb, arvesse võttes kahjustada nimetatud turustusvõrgu olemasolevate struktuuride tõhusust. Võimalikud ebasoodsad majanduslikud tagajärjed, mis võiks tarnijat mõjutada olukorras, kus ta peab turustuskokkuleppe kaheaastase etteteatamisega lõpetama, on niisugusel puhul asjassepuutuvad. Siseriiklike kohtute ja vahekohtute ülesanne on neile lahendada antud kohtuvaidluse konkreetsete asjaolude kogumist lähtuvalt hinnata, kas need tingimused on täidetud.
            
         
               —
            
            
               kui turustaja on kokkuleppe aastase etteteatamisega lõpetamise seaduslikkuse siseriiklikus kohtus või vahekohtus vaidlustanud, siis on tarnija kohustatud tõendama, et selles sättes kokkuleppe aastase etteteatamisega lõpetamise õiguse rakendamiseks ette nähtud tingimused on täidetud. Viis, kuidas tõendamiskoormist täidetakse, tuleneb siseriiklikust õigusest.
            
         
               —
            
            
               tarnija, kes lõpetab turustuskokkuleppe selle sätte alusel, ei ole kohustatud lõpetamise otsust formaalselt põhjendama ega sellele otsusele eelnevalt esitama ümberkorralduskava.
            
         
               —
            
            
               komisjoni 31. juuli 2002. aasta määruse (EÜ) nr 1400/2002 asutamislepingu artikli 81 lõike 3 kohaldamise kohta teatavat liiki vertikaalsete kokkulepete ja kooskõlastatud tegevuse suhtes mootorsõidukisektoris jõustumine ei loonud iseenesest vajadust tarnija turustusvõrkude ümberkorraldamiseks määruse nr 1475/95 artikli 5 lõike 3 esimese lõigu esimese taande tähenduses. Siiski võis kõnealune jõustumine iga tarnija turustusvõrgu spetsiifilisest korraldusest lähtuvalt luua vajaduse niivõrd olulisteks muudatusteks, et neid võis käsitleda nimetatud turustusvõrgu ümberkorraldamisena selle sätte tähenduses. Siseriiklike kohtute ja vahekohtute ülesanne on hinnata, kas neile lahendada antud kohtuvaidluse konkreetsete asjaolude kogumist lähtuvalt see nii ka on.
            
         
      (1)  ELT C 143, 11.6.2005.